पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कभी कम तो कभी ज्यादा हो रहा है। जिले में मंगलवार को कोरोना संक्रमित होने वाले मरीजों की संख्या 1223 रही। वहीं 1305 मरीज ठीक भी हुए हैं। सोमवार को 1012 मरीज मिले थे तो ठीक होने वालों की संख्या 1620 रही थी। कोरोना संक्रमित होकर कोविड अस्पतालों में इलाज करा रहे 49 लोगों ने दम तोड़ दिया। इनमें से 37 हमारे जिले के हैं।
मंगलवार को मिले 1223 कोरोना संक्रमित मरीजों को मिलाकर जिले में अब कुल मरीजों की संख्या 55440 हो गई है। 1305 मरीज मंगलवार को कोरोना से ठीक हुए जिन्हें मिलाकर कुल ठीक होने वाले मरीजों की संख्या 45729 पर पहुंच गई है। जिले में 49 मरीजों ने दम तोड़ दिया। इनमें से 37 मरीज बिलासपुर के तथा 12 मरीज दूसरे जिले के हैं। कुल मृतकों की संख्या अब 1225 पर पहुंच गई है।
18 वर्ष से ऊपर के 786 ने लगवाया टीका
कोरोना से बचाव के लिए लगाई जा रही वैक्सीनेशन का काम गति नहीं पकड़ पा रहा। मंगलवार को 18 वर्ष से ऊपर के 786 लोगों ने टीका लगवाया। वहीं 45 से 60 वर्ष तक के 217 ने टीके की पहली डोज ली तथा 791 ने दूसरी डोज लगवाई। 60 वर्ष से ऊपर के 47 ने पहली तथा 490 ने दूसरी डोज लगवाई। मंगलवार को कुल 2408 लोगों का टीकाकरण हुुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn